Det er blevet meget nemmere at få en gevinst på 1.000 kr. ved at gå i arbejde. Men de næste 500 kr. kræver en stor lønstigning.

Mads Bonde Broberg er journalist på Jyllands-Postens politiske redaktion på Christiansborg og dækker blandt andet historier med tråde til udlandet. Han har tidligere været JP’s korrespondent i London, medlem af gravegruppen, politisk-økonomisk reporter m.v. Han er uddannet fra Journalisthøjskolen i Aarhus og City University i London.

Det er ikke så svært som tidligere antaget for en kontanthjælpsmodtager at få 1.000 kr. i hånden hver måned ved at gå fra offentlig forsørgelse til arbejde. Men skal man have 1.500 kr. i hånden, så kræver det en månedsløn på 37.800 kr.

Det viser nye tal fra Beskæftigelsesministeriet, som omhandler det meget diskuterede kontanthjælpsægtepar med to børn. Nærmere bestemt situationen hvor den ene halvdel af parret får et arbejde. Venstre har ofte fremført, at det i den forbindelse kræver et job til 35.000 kr., hvis familien skal have en månedlig gevinst på 1.000 kr. (efter skat)...